Η δυναμική υπερηχοκαρδιογραφία στην εκτίμηση των καρδιαγγειακών προσαρμογών αθλουμένων
Creators: name: Ροβίθης, Δημήτριος Ελευθερίου
Publisher: name: Aristotle University of Thessaloniki
Year: 2022
Subjects: Δυναμική υπερηχοκαρδιογραφία
Ισομετρική άσκηση χειρολαβής
Καρδιαγγειακές προσαρμογές αθλουμένων
Λουσιτροπία
Stress echocardiography
Isometric handgrip exercise
Cardiovascular adaptations
Lucitropy

description: Εισαγωγή: Η συστηματική άσκηση επιδρά ευεργετικά στο καρδιαγγειακό σύστημα, αναπόσπαστο κομμάτι της λειτουργίας του οποίου αποτελεί η διαστολική λειτουργία της καρδιάς. Η ισομετρική άσκηση χειρολαβής προκαλεί σημαντική αύξηση του μεταφορτίου, σημαντική αύξηση του ενδοκυττάριου ασβεστίου και ως εκ τούτου αποτελεί μια πρόκληση για την διαστολική λειτουργία της καρδιάς. Σκοπός: Σκοπός της μελέτης είναι να μελετήσει τις καρδιαγγειακές προσαρμογές και να διερευνήσει πιθανές διαφορετικές απαντήσεις σε διαστολική υπερηχογραφία φόρτισης με ισομετρική άσκηση χειρολαβής, μεταξύ μεσήλικων - κλινικά υγιών – ανδρών με έντονη φυσική δραστηριότητα έναντι υποκινητικών ομόλογών τους. Υλικό και μέθοδος: Μελετήθηκαν 20 άνδρες, οι μισοί εκ των οποίων ασκούνταν συστηματικά (&gt;3000 μεταβολικά ισοδύναμα x λεπτά / εβδομάδα), ενώ οι υπόλοιποι διήγαν καθιστικό βίο (&lt;600 μεταβολικά ισοδύναμα x λεπτά / εβδομάδα). Υπεβλήθησαν σε δυναμική υπερηχογραφία διαστολικής φόρτισης και μελετήθηκε η διαστολική απάντηση της κάθε ομάδας, χρησιμοποιώντας τον λόγο της ταχύτητας της πρώιμης διαστολικής μιτροειδικής εισροής προς την πρώιμη διαστολική ιστική ταχύτητα του πλαγίου τοιχώματος (Ε/e’) και τη μεταβολή αυτού (ΔΕ/e’) ως κύριο δείκτη των πιέσεων πλήρωσης της αριστερής κοιλίας. Αποτελέσματα: Και στις δύο ομάδες μελέτης παρατηρήθηκε παρόμοια και στατιστικώς σημαντική αύξηση της καρδιακής συχνότητας (από 68 παλμούς ανά λεπτό στην ηρεμία σε 80 παλμούς ανά λεπτό στην κορύφωση, p&lt;0,001), της συστολικής (από 124mmHg σε ηρεμία στα 165mmHg στην κορύφωση, p&lt;0,001), της διαστολικής (από 73mmHg σε ηρεμία στα 105mmHg στην κορύφωση, p&lt;0,001) και της μέσης αρτηριακής πίεσης (από 90mmHg σε ηρεμία στα 125mmHg στην κορύφωση, p&lt;0,001) καθώς και του διπλού γινομένου αρτηριακής πίεσης επί καρδιακή συχνότητα (από 8503,στην ηρεμία σε 13159 στην κορύφωση p&lt;0,001). Στην ομάδα των αθλουμένων δεν παρατηρήθηκε σημαντική μεταβολή του λόγου Ε/e’ (ΔE/e’:-0,023±0,255) εν αντιθέσει με την ομάδα των υποκινητικών ενηλίκων (ΔE/e’:0,31±0,32, p=0,019). Συμπεράσματα: Κλινικά υγιείς μεσήλικες άνδρες με έντονη εβδομαδιαία φυσική δραστηριότητα εμφανίζουν βελτίωση των λουσιτρόπων ιδιοτήτων της καρδιάς συγκριτικά με υποκινητικούς ομόλογούς τους, όπως διαπιστώνεται από τη μελέτη της διαστολικής καρδιακής λειτουργίας ως απάντηση σε δυναμική υπερηχογραφία διαστολικής φόρτισης με ισομετρική άσκηση χειρολαβής. Η ισομετρική άσκηση χειρολαβής θα μπορούσε να χρησιμοποιηθεί για να αναδείξει τέτοιες διαφορές στις καρδιαγγειακές προσαρμογές μεταξύ αθλουμένων και μη, υγιών, μεσήλικων ανδρών.
description: Introduction: Systematic physical activity is well known for its beneficial effects to the cardiovascular system, part of which is the diastolic cardiac function. Isometric handgrip exercise results in a substantial increase in the afterload, as well as in the intracellular calcium. Both of these physiological effects serve as a great challenge for the diastolic function of the heart. Aims: Aim of this study is to analyse the cardiovascular adaptations and to investigate possible different responses induced by diastolic stress echo with isometric handgrip exercise among, apparently healthy, middle-aged men, with high levels of physical activity versus hypokinetic middle-aged men. Methods: 2 groups of 10 men each were studied. Men in the first group had high levels of weekly reported physical activity (&gt;3000 MetsxMin/Week), while men in the second group showed low levels of physical activity (&lt;600 MetsxMin/Week). All of them were submitted in diastolic stress echocardiography and the diastolic response was studied primarily based on the results of the ratio between early diastolic mitral valve inflow velocity and early diastolic lateral wall tissue velocity (E/e’) and the change in E/e’ from rest to stress (ΔE/e’) as a surrogate measure of LV filling pressure. Results: Both groups showed similar and statistically significant increase in heart rate (resting heart rate 68 bpm vs stress heart rate of 80 bpm, p&lt;0,001), in systolic blood pressure (resting SBP of 124 mmHg to stress SBP of 165 mmHg, p&lt;0,001), in diastolic blood pressure (resting DBP of 73 mmHg to stress DBP of 105 mmHg, p&lt;0,001) in mean arterial pressure (resting MAP of 90 mmHg to stress MAP of 125 mmHg, p&lt;0,001) and in rate pressure product (resting RPP of 8503 to stress RPP of 13159, p&lt;0,001). The group of the active men did not show statistically significant change in the ratio between early diastolic mitral valve inflow velocity and early diastolic lateral wall tissue velocity (ΔE/e’:-0,023±0,255), while on the contrary in the inactive men group the observed change was statistically significant (ΔE/e’:0,31±0,32, p=0,019). Conclusions: Apparently healthy middle-aged men with high levels of physical activity seem to have improved lucitropic cardiac function compared to men with low levels of physical activity as it is observed by the different diastolic cardiac responses induced by stress echocardiography with isometric handgrip exercise. Isometric handgrip exercise could be used in order to disclose such differences in the cardiac adaptations between physically active and hypokinetic, apparently healthy, middle-aged men.